שיבולת השועל ידועה כבר שנים רבות כ"נערת השער" של ארוחת הבוקר הבריאות, ויש לכך סיבה טובה: מדובר במאכל נפוץ ולא יקר שעשיר בוויטמינים ושאפשר לשלבו בתוך ארוחה בריאה עם הרבה מרכיבים אהובים אחרים. אך אם גם אתם, חובבי שיבולת השועל, מרגישים שקצת מיציתם את קערת השיבולת הפשוטה שלכם, אנו מציעים לכם שילוב חדש ומרענן ביותר: שיבולת שועל עם בטטה. לחיבור בין שיבולת השועל לבטטה המתוקה יש שפע של יתרונות, בריאותיים וקולינריים, ובכתבה הבאה נכיר לכם אותם וגם 5 מתכונים שווים ומפתיעים למנות בלתי שגרתיות המשלבות בין שני המרכיבים הללו בצורה מעוררת תיאבון.
יתרונותיהם הבריאותיים של שני המרכיבים הללו, בטטה ושיבולת השועל, הם רבים וכל אחד מהם יכול בהחלט לעמוד בזכות עצמו בכל הנוגע להשפעה חיובית על בריאותנו. השילוב ביניהם הוא ללא ספק מנצח, ומספק לגוף מנת אנרגיה וויטמינים חיוניים למכביר. מעבר לכך, מדובר גם בחגיגה של טעמים לחך, כשהבטטה הבשרנית מהווה מצע מצוין לגרגירי שיבולת השועל, וגם רסק בטטה מתקתק ורך משתלב בקלות ובאופן מופלא עם שיבולת השועל. הבטטה מוסיפה לשיבולת השועל ממד חדש, ומאפשרת להפוך אותה ממרכיב הנמצא בדרך כלל בארוחות בוקר בלבד, למרכיב שניתן להשתמש בו גם עבור מנות עיקריות לארוחות דשנות. אז בין אם אתם מנסים את אחת הדיאטות דלות הגלוטן למיניהן, ובין שאתם פשוט מעוניינים להעשיר את מנת שיבולת השועל או הבטטה שאתם צורכים, השילוב של שניהם הוא בהחלט משהו שכדאי לכם לנסות.
הפנקייק האמריקאי הוא אחת ממנות ארוחת הבוקר האהובות ביותר בעולם. בארה"ב נוהגים להגיש את הפנקייקים בערימה גבוהה כשהם נערמים אחד על השני ומכוסים בשכבה נדיבה של סירופ מייפל או שוקולד, אך אנחנו מתכוונים להגיש לכם גרסה בריאה ומתוחכמת יותר של מנת הפנקייקס המסורתית, הפעם בתוספת בטטה ושיבולת שועל, ובליווי קרם מסקרפונה מתקתק.
מי שמכיר את מנת הבטטה האפויה יודע שמדובר במעדן מלכים, אז תארו לעצמכם כמה היא טעימה כאשר ממלאים אותה בשיבולת שועל, המקפיצה את כל המנה הזאת עוד יותר, גם מבחינת ערכים בריאותיים וגם מבחינת טעם. זוהי מנה קלה להכנה והיא משלבת את שני הרכיבים הנהדרים הללו באופן נפלא וטעים במיוחד.
בדרך כלל השילוב של שיבולת שועל ובטטה עובד טוב עבור מנות המתאימות בעיקר לארוחת בוקר, אך השילוב הזה יכול לעבוד מצוין גם עבור מנות עיקריות. נקניקיות הצ'וריסוס הפיקנטיות, שמקורן בספרד, משתלבות באופן מיוחד עם הבטטה ושיבולת השועל ונותנות למנה הזאת אופי וטעם לא שגרתיים, הנעים על כל קשת הטעמים.
הפודינג ידוע בכל העולם כקינוח מתוק ומעולה לסיומה של ארוחה דשנה, וגם כמנה נהדרת וקלילה לארוחת בוקר מזינה. בעזרת המתכון הבא תלמדו כיצד להכין פודינג טעים ומשביע שייתן לכם אנרגיות לכל היום, או קינוח שתוכלו ליהנות ממנו גם לאחר ארוחת הבוקר.
אם לא מספיק לכם רק השילוב המצוין בין בטטה לשיבולת שועל, אנחנו שמחים להוסיף לכם כאן עוד "תפנית בעלילה" בעזרת המנה הבאה, המציעה פשטידת שיבולת שועל ובטטה שמעליה קרמבל פקאן פריך. הפירורים הללו מוסיפים למנה הזאת טעמים נפלאים שהופכים אותה לקינוח חם מושלם או, אם תרצו, למעין "חטיף בריאות" שניתן לשמור במקרר ולקחת ממנו חתיכה בכל פעם שמתחשק לכם משהו מתוק.
חג השבועות מתקרב ואין הזדמנות טובה מכך להוציא את המסננות והקערות מהארונות ולהכין גבינות תוצרת בית מהן נוכל ליהנות במהלך החג ובכל ימות השנה.
מאמינים שניתן להכין שייקים טעימים רק בקיץ? הכירו 7 מתכונים פשוטים להכנת שייקים חמים ובריאים, במיוחד לימי החורף הקרים, ואין ספק שתהיו מרוצים.
החורף המתקרב כבר הביא עמו פירות וירקות נפלאים שכדאי להשתמש בהם כל עוד הם בסביבה כמו במתכונים הייחודיים הללו שיחממו לכם את העונה!
למדו כיצד להכין עוגת גזר מדהימה ללא ביצים, חלב או חמאה!
הכירו את עוגת הגזר הבריאה שלא מכילה ביצים או מוצרי חלב ומכה גלים ברשת. נסו את המתכון המיוחד הזה שמשלב בריאות וטעם טוב ותיהנו מכל העולמות!